Előterjesztés a Zalakaros Város Önkormányzata Képviselő-testülete 2024. június 27-én tartandó ülésére
[bookmark: _Hlk169596970]Napirend címe:  Az Önkormányzat tulajdonában lévő közterület figyelő kamerarendszer karbantartására vonatkozó szerződés megkötése, a zalakarosi kamerarendszer központi átjátszó állomás (Freya Hotel) és a zalakarosi rendőrség közötti belső hálózatának összeköttetésére vonatkozó ajánlatokról döntés
Előterjesztést készítette: Bognár Ottó Péter településüzemeltetési ügyintéző

Tisztelt Képviselő-testület!

[bookmark: _Hlk169609267]Az Önkormányzat tulajdonában lévő közterület figyelő kamerarendszer karbantartására vonatkozóan 2020. évtől nincs szerződésünk, a karbantartást egyedi megrendelés alapján a B-Modem Kft. végezte. Tekintettel arra, hogy a megrendelésre csak valamely hiba felfedezése után került sor, a rendszer folyamatos üzemeltetése, és karbantartása csak szerződés keretében biztosítható.
A B-Modem Kft. megküldte a Karbantartási Szerződést, mely alapján évi 960.000,- Ft + ÁFA összegért vállalják a rendszer karbantartását. Ezen  díj 2025. évtől évente a hivatalosan közzétett infláció mértékével növekszik.
A karbantartási díj mértékére vonatkozóan kértünk indoklást a B-Modem Kft.-től, melyet mellékelek. Tájékoztatásuk alapján a jelenlegi munkadíjak indokolják a 80.000,- Ft + ÁFA/hó karbantartási díjat.
Már korábban is tájékoztattuk a Képviselőtestületet, hogy a biztonságosan működő térfigyelőrendszer érdekében szükséges átállni a fix optikai kapcsolatra. Az elmúlt évben a Gelka-Hírtech Kft. által elkészített optikai hálózat alkalmas a biztonságos kapcsolat kiépítésére és üzemeltetésére. A Hotel Freya és a Rendőrség közti kapcsolat kiépítése a legfőbb feltétel a térfigyelő rendszer működésének helyreállításához, a további bővítés csak ezen kapcsolat kiépítése után lehetséges.
[bookmark: _Hlk169608625]A Gelka-Hírtech Kft. a Rendőrség – Zrínyi út 2. – Freya Hotel között az optikai kábelszerelést elvégezte, a kapcsolat létrehozásához az optikai csatlakozás kiépítése szükséges a Freya Hotel földszintjén és a tetőn elhelyezett mikrohullámú központ között.
A csatlakozás kiépítésére vonatkozóan 3 db árajánlat érkezett hivatalomhoz, melyek közül legkedvezőbb ajánlatot a B-Modem Kft. adta 798.000,- Ft + ÁFA összeggel. A biztonságosan működő térfigyelőrendszerhez a megfigyelési végpontokon is szükség lehet beavatkozásra, ennek szükségességét a csatlakozás kiépítése után kell megvizsgálni. 
Felhívom a figyelmet, hogy az optikai hálózatra történő csatlakozás érdekében a Gelka-Hírtech Kft.-vel is kell megállapodást kötni.
Határozati javaslat:
A Képviselő-testület
1) Egyetért a meglévő, mikrohullámú frekvenciás rendszer fix optikai hálózatra történő átépítésével.
2) [bookmark: _Hlk169609033]Az átállás megvalósítása érdekében az optikai csatlakozás Freya Hotel földszintjén és a tetőn elhelyezett mikrohullámú központok közötti kiépítésére beérkezett B-Modem Kft. (8900 Zalaegerszeg, Berzsenyi u. 13.), Niotech Informatikai Kft. (1115 Budapest, Kelenföldi u. 32. I/5.) és a Start Up Számítástechnikai és Kereskedelmi Kft. (8900 Zalaegerszeg, Berzsenyi D. u. 22.) ajánlatát érvényesnek, az ajánlattételi eljárást eredményesnek nyilvánítja.
3) Nyertes ajánlattevőnek a B-Modem Kft. (8900 Zalaegerszeg, Berzsenyi u. 13.) ajánlatát hirdeti ki 798.000,- Ft + ÁFA összegben.
4) A vállalkozói díj pénzügyi fedezete Zalakaros Város Önkormányzat 2024. évi költségvetésének Felhalmozási kiadások I. Beruházások 5. pontjában Térfigyelő kamera rendszer helyreállítás, korszerűsítés céljából elkülönített keretösszeg terhére biztosított.
5) Felhatalmazza a polgármestert, hogy a vállalkozói szerződés aláírására
6) Elfogadja az Önkormányzat tulajdonában lévő közterület figyelő kamerarendszer karbantartására vonatkozó Karbantartási szerződést, mely alapján a B-Modem Kft. a szerződésben meghatározott feladatokat 960.000,- Ft + ÁFA/év összegért látja el.
7) A karbantartási díj pénzügyi fedezetét időarányosan Zalakaros Város Önkormányzat 2024. évi költségvetés Általános tartalék terhére biztosítja.
8) A karbantartási díj pénzügyi fedezetét az adott év költségvetésében tervezni szükséges.
9) Felhatalmazza Karbantartási szerződés aláírására
10) Felkéri a polgármestert, hogy a csatlakozási pontok figyelembevételével folytasson egyeztetést a Gelka-Hírtech Kft.-vel a megállapodás megkötése végett, és az egyeztetésről a Képviselőtestületet tájékoztassa.
Határidő: 2024. július 15.
   10. pont: 2024. augusztus 31.
Felelős: Novák Ferenc polgármester   


Zalakaros, 2024. június 18.


										Novák Ferenc
										polgármester


